Владимир Путин аԥсуа жәлар Ашықәс ҿыци Қьырса ныҳәеи рыдиныҳәалеит
11:46 30.12.2022 (ирҿыцуп: 13:31 04.01.2023)
© Sputnik / Михаил КлиментьевВидеообращение президента РФ В. Путина по случаю Дня спасателя
© Sputnik / Михаил Климентьев/
Адныҳәалараҟны Урыстәыла ахада иазгәеиҭеит Кавказ ашәарҭадареи аҭышәынтәалареи рырӷәӷәаразы аусура аҵак ду аманы ишыҟоу.
АҞӘА, ԥхынҷкәын 30 - Sputnik. Урыстәыла ахада Владимир Путин Аԥсны ахада Аслан Бжьаниеи аԥсуа жәлари Ашықәс ҿыци Қьырса ныҳәеи рыдиныҳәалеит, абри атәы аанацҳауеит ахада ипресс-маҵзура.
Путин иазгәеиҭеит аҳәынҭқаррақәа рыбжьара аизыҟазаашьақәа аиҩызареи астратегиатә партниорреи рҟазшьа рыманы адинамикатә ҿиарала ишымҩаԥысуа.
"Агәра ганы сыҟоуп 2023-тәи ашықәс азгьы ҳажәларқәа ринтересқәа, Кавказ ашәарҭадареи аҭынчреи рырӷәӷәара хықәкны иҟаҵаны ҩ-ганктәи актуалтә зҵаарақәа рыӡбразы лҵшәа бзиала аусеицура шымҩаԥаагало", - аҳәоит адныҳәалараҟны.
Владимир Путин аԥснытәи иколлегеи аԥсуа жәлари ирзеиӷьеишьеит агәабзиара, ақәҿиара, анасыԥ, аизҳазыӷьара.